Kardoesma - INK - INK Kardoesma - INK
Datum gepubliseer: 9 Mei 2019 Aantal woorde: 145 199 Kere gelees ♥2
uit die buik van die kardoes
net soos ‘n keisersnee dink sy
maar sonder die bloed
of die baba
die sak val om
sy skrik vir die dowwe plof
dan vat sy die kombuisskêr en knip
vier boë, donker nawels vir oë
sy glip die pen van haar bors en trek
‘n pyl vir ‘n snoet, sy kerf
twee skerp slagtande
met bloed op
dan al die lyne, snorbaarde
maanhare wat skeef loop
die pen glip af by die kardoes se kant
dan sit sy die leë dop in die hoek
vergeet van die kardoes die hele naweek
totdat haar baba
terugkeer van sy pa af
1 Lid, 139 gaste aanlyn